CELEX: 62018CA0344
Language: bg
Date: 2020-03-26 00:00:00
Title: Дело C-344/18: Решение на Съда (четвърти състав) от 26 март 2020 г. (преюдициално запитване от Arbeidshof te Gent — Белгия) — ISS Facility Services NV/Sonia Govaerts, Atalian NV, по-рано Euroclean NV (Преюдициално запитване — Директива 2001/23/ЕО — Член 3, параграф 1 — Прехвърляния на предприятия — Гарантиране на правата на работниците и служителите — Обществена поръчка за хигиенни услуги — Възлагане на обособените позиции в рамките на поръчката на двама нови изпълнители — Преназначаване на служител, работещ по всички обособени позиции от поръчката)

29.6.2020   
            
            
               BG
            
            
               Официален вестник на Европейския съюз
            
            
               C 215/7
            
         
      Решение на Съда (четвърти състав) от 26 март 2020 г. (преюдициално запитване от Arbeidshof te Gent — Белгия) — ISS Facility Services NV/Sonia Govaerts, Atalian NV, по-рано Euroclean NV
      (Дело C-344/18) (1)
      
      (Преюдициално запитване - Директива 2001/23/ЕО - Член 3, параграф 1 - Прехвърляния на предприятия - Гарантиране на правата на работниците и служителите - Обществена поръчка за хигиенни услуги - Възлагане на обособените позиции в рамките на поръчката на двама нови изпълнители - Преназначаване на служител, работещ по всички обособени позиции от поръчката)
      (2020/C 215/08)
      Език на производството: нидерландски
      
         Запитваща юрисдикция
      
      Arbeidshof te Gent
      
         Страни в главното производство
      
      
         Жалбоподател: ISS Facility Services NV
      
         Ответник: Sonia Govaerts, Atalian NV, по-рано Euroclean NV
      
         Диспозитив
      
      При прехвърляне на предприятие с участието на няколко приобретатели член 3, параграф 1 от Директива 2001/23/ЕО на Съвета от 12 март 2001 година относно сближаването на законодателствата на държавите членки във връзка с гарантирането на правата на работниците и служителите при прехвърляне на предприятия, стопански дейности или части от предприятия или стопански дейности трябва да се тълкува в смисъл, че правата и задълженията във връзка с трудов договор се прехвърлят на всеки от приобретателите съразмерно на задълженията, изпълнявани от съответния работник или служител, при условие че разделянето на трудовия договор в резултат от това е възможно или не води до влошаване на условията на труд, нито пък накърнява запазването на правата на работниците или служителите, гарантирано от тази директива, което следва да се провери от запитващата юрисдикция. В случай че подобно разделяне се окаже невъзможно или би накърнило правата на такъв работник или служител, по силата на член 4 от споменатата директива за евентуалното прекратяване на трудовото правоотношение, което би последвало в резултат от това, трябва да се считат за отговорни приобретателят или приобретателите, въпреки че прекратяването е настъпило по инициатива на работника или служителя.
      
         (1)  ОВ C 294, 20.8.2018 г.